เพื่อนร่วมทางอยากกินข้าวซอย แต่ผมไม่ชอบกินเลยยังไม่ได้กิน 
พอเพื่อนกินเสร็จ ก็ขับรถออกมาจะไปเที่ยวต่อ ขับผ่านร้านนี้โดยไม่ตั้งใจ รถจอดเยอะ คนกินเยอะ เอาน่า ขอกินข้าวเที่ยงหน่อยละกัน 
มองไปรอบๆ ลูกค้าส่วนใหญ่ก็จะเป็นข้าราชการทำงานอยู่แถวนั้น 

สั่งมาจานแรกเลยครับ ข้าวหน้าเป็ดหมูกรอบ
ตอนแรก ดูจากลักษณะร้านแล้ว ไม่ได้คาดหวังอะไรมากมาย คิดแค่ว่าพอกินได้ แต่พอตักเข้าปากเท่านั้นแหละ เฮ้ยยย ไม่ธรรมดานะ ถือว่าใช้เลย เป็ดย่างอร่อย หมูกรอบ กรอบนอกนุ่มใน อร่อยมากๆ ส่วนน้ำซุปก็ซดคล่องคอดีครับ 
จัดไปอีกจาน บะหมี่เป็ดย่างหมูกรอบ ขอราดน้ำเป็ดด้วย คือบะหมี่อร่อยมากกกก เป็นบะหมี่หยกเส้นเล็กๆ เหมือนกับที่กินที่ กทม เป็นประจำ รสชาติกลมกล่อมมาก
เห็นราดหน้าหมูก็น่ากิน แต่ไม่ไหวแล้วครับ ถือว่าจุกมากทีเดียว เพราะปริมาณอาหารที่ได้ ถือว่าเยอะ เหมาะสมเมื่อเทียบกับราคา

เพื่อนอยู่ในรถเห็นเรากินด้วยความอร่อยแล้วอดไม่ไหวที่จะลงมากินด้วย สั่งเหมือนกันไปอีกชาม ปรากฎ หมดเกลี้ยง

ร้านนี้อร่อยครับ จอดรถข้างถนนนั่นแหละ ราคาไม่แพง ผ่านแถวนี้ หิวๆ แวะกินได้เลยครับ ไม่ผิดหวัง